Wikipedia:Votacións/Wikipedia:Votacións - Wikipedia, a enciclopedia libre\nVotación PECHADA: Cambiar a redacción da actual política sobre votacións.\nPeríodo de votación: 30-04-2010 - 30-05-2010\nLogo de conversas a raíz de problemas en votacións a imaxes da semana mantidas no Taboleiro dos administradores, decidín redeseñar a política sobre votacións coa que contamos actualmente xa que semellou non ser tan clara como debera. Co novo texto, preténdese eliminar calquera tipo de equívoco á hora de contabilizar votos e o tempo dos prazos, asuntos que daban máis problemas.\nA redacción proposta atópase en: Usuario:Toliño/Wikipedia:Votacións\nDe aprobarse, entón, haberá que revisar todas as políticas relacionadas que dependan desta para actualizalas, é dicir, adecualas á nova redacción. --Toliño Fala aquí comigo 17:55, 30 de abril de 2010 (UTC)\nConcordo. --Toliño Fala aquí comigo 17:55, 30 de abril de 2010 (UTC)\nConcordo. Pedro --Lameiro (conversa) 18:40, 30 de abril de 2010 (UTC)\nConcordo. Xoacas(de laranxa) 22:06, 30 de abril de 2010 (UTC)\nConcordo Boa redacción. Achégase a política á práctica habitual na Galipedia. --Alberte Si, dígame? 20:48, 5 de maio de 2010 (UTC)\nConcordoBo traballo, por min non habería problema en engadir as observacións de Alberte.--Carronada 21:48, 5 de maio de 2010 (UTC)\nConcordo ----☣Banjo tell me 10:04, 6 de maio de 2010 (UTC)\nConcordo --Atobar (conversa comigo) 17:48, 7 de maio de 2010 (UTC)\nConcordo. Mudo o voto. Vai ser mellor aprobar a política e despois, se cadra, propoñer algún cambio ou ampliación--. HombreDHojalata.conversa 08:21, 9 de maio de 2010 (UTC)\nConcordo. Pode semellar incrible que vote ou que vote a favor, pero o conflito que presentei non tiña que ver co que aquí se presenta, tiña que ver con cómo se presenta. O texto é correcto: Facilita que se cumpran as normas pois respecta e parte da realidade. Hai cousas que non me gustan, non comprendo o dos 5 votos mínimos (teño que dicilo porque non puiden dicilo noutro sitio por mor da confusión da que todos ou case todos sabedes). Sinto non ter podido achegar atempo a miña opinión, pero, ante todo, respecto o que os administradores decidan como mellor, polo que o conflito que eu creei, morreu, e este voto ten sentido porque o conflito morreu e para manifestar que morreu-- Lmbuga / Conversa comigo 16:26, 9 de maio de 2010 (UTC)\nDiscordo Inda que no seu momento seguín e participei (modestamente) no proceso de redacción, sinto moito non terme dado de conta do seguinte. En Usuario:Toliño/Wikipedia:Votacións#Prazos e número de votos hai varios apartados, a saber: 1 Destacados na Portada; 1.1 Artigos de calidade; 2 Votacións para borrar; 3 Aprobación de bots; 4 Dereitos de administrador e 5 Políticas (non sei porqué artigos de calidade é subapartado de destacados da portada). Penso que falta un "Dereitos de burócrata". É un tema do que carecemos absolutamente de literatura, e é necesario, eu o boto en falta e penso que precisamos del. Quería propoñer a revogación dos burócratas que están inactivos dende fai anos, e non atopo en que apoiarme. A ausencia total de políticas neste senso xa foi motivo de polémica no pasado. A solución podería ser ben sinxela, mudando, no texto, "administrador" por "administrador ou burócrata"---- Pasando a outro tema distinto: Tamén insisto en algo que xa dixen no seu momento, non concibo que se especifique un número mínimo de votos para todo menos para un tema tan delicado coma son as eleccións e revogacións de administradores, é certo que para a proposta fai falla un número mínimo de tres, mais non hai que confundir a proposta coa votación, pódese dar o caso de que se reúnan as tres sinaturas para a proposta e cando se pase a votación non asine mais ca un, e inda que asinaran os tres a min pareceríame insuficiente. --- Por último: Penso que non hai presa. Xa temos unha política de Votacións aprobada e en vigor, a diferencia doutras políticas que non foron aprobadas pola comunidade. Segundo a miña opinión, habería que rexeitar esta proposta e volver á fase de redacción. Non se perdeu nada, todo o feito sérvenos de base para seguir mellorando a redacción. Pedagoxicamente a política actual non prohibe pechar unha proposta rexeitada, modificala e volver a abrila ó día seguinte, sen ter que agardar meses para poder sometela a unha segunda valoración--. HombreDHojalata.conversa 20:39, 7 de maio de 2010 (UTC)\nComentario Creo que o texto da proposta debería trasladarse a esta páxina, sobre todo pensando no futuro arquivo e futuras consultas. Pedro --Lameiro (conversa) 18:41, 30 de abril de 2010 (UTC)\nComentario A proposta de Lameiro, por volume, non me parece moi funcional, pero é certo que dispoñer do texto que se vota é bo para consultas posteriores ao peche da votación, do tipo "e iso onde se votou?". Xoacas(de laranxa) 22:06, 30 de abril de 2010 (UTC)\nComentario. Non sei se esta ligazón permanente é suficiente para o que pedides. Ocórreselle a alguén algo mellor? --Toliño Fala aquí comigo 16:09, 5 de maio de 2010 (UTC)\nComentario A cuestión é garantir que o texto votado vai seguir sendo accesible para posteriores consultas. Se ti me xuras polos cravos de cristo que non se vai mover de aí, sérveme. Xoacas(de laranxa) 18:36, 5 de maio de 2010 (UTC)\nA ver, Xoacas, fíxate, a "ligazón permanente" que puxo Toliño é a unha páxina de historial (Revisión feita o 30 de abril de 2010 ás 17:21), non se pode borrar, normalmente (xa sabemos que un administrador pode borrar un historial, pero non vai ser o caso) --. HombreDHojalata.conversa 19:25, 5 de maio de 2010 (UTC)\nMmm... ups, pois é certo. Teño que deixar de fumar. Xoacas(de laranxa) 19:53, 5 de maio de 2010 (UTC)\nComentario Teño uns pequenos comentarios que facer: paréceme unha moi boa redacción. Boto de menos que se especifique que son as edicións válidas (para votar). Suponse que o das edicións válidas é un matiz para evitar que un usuario infle as súas edicións con achegas pouco relevantes á hora de dilucidar o seu coñecemento do contorno da wikipedia (por exemplo facendo moitas benvidas a novos usuarios). Supoño que con edicións válidas quérese dicir (seguindo o contador de edicións que se dá na política) o que aparece como Main, é dicir, no dominio principal. Debérase explicitar para sermos máis claros. Outra cousa, estaría ben que se dixera que en votación de Políticas ou de administradores é moi recomendable engadir un aviso en Wikipedia:Novas da Comunidade, así como outro aviso para os resultados finais ó peche da votación. E finalmente, aínda que isto non vai mover o meu voto afirmativo, sería preferible unha pequena unificación e que os días mínimos para as votacións para borrar e para bots sexa de 15 días, como as votacións de portada. Creo que non me deixo nada. Bo traballo do redactor da política. --Alberte Si, dígame? 20:47, 5 de maio de 2010 (UTC)\nEntendo eu que o que se está facendo aquí é someter a votación un texto xa pechado. As suxestións de Alberte son moi interesantes, e mesmo eu avogaría por facer cambios nese sentido, pero xa hai votos emitidos que non sei se concordarían. Tempo houbo dabondo para emendar a proposta, supoño que xa será tarde, o cal é unha verdadeira mágoa. Xoacas(de laranxa) 21:25, 5 de maio de 2010 (UTC)\nPara o das edicións válidas sempre se pode facer unha páxina do tipo Wikipedia:Edicións válidas explicando o que son estas edicións e dando exemplos, e logo enlazala dende esta que se está a votar. Para a recomendación dos avisos nas novas da comunidade considero que sería un cambio mínimo na redacción e supoño que todo o mundo estará de acordo en engadilo. No tema dos días xa non entro, por min están ben así :) --☣Banjo tell me 10:04, 6 de maio de 2010 (UTC)\nA idea de Banjo paréceme boa. Xoacas(de laranxa) 01:26, 7 de maio de 2010 (UTC)\nMANIFESTO O MEU DESACORDO CON ESTA VOTACIÓN POR SER IRRESPECTUOSO O PROCEDEMENTO.\nHai un espazo para discutir. Ese espazo non pode ser unha páxina de usuario (na cal acabo de expresar a miña opinión, por certo, moi dispar co votado). ¿Realmente creou esta discusión un administrador. ¿Sabe ese administrador -eu non o teño moi claro- de qué vai a Galipedia?.\nEu expresei na súa páxina persoal a miña opinión. Vou repetila aquí e esixo que se abra discusión na páxina procedente antes de votar e que se anule esta votación. Repito as palabras que expresei tanto na súa páxina de conversa como na páxina de discusión (todas elas realizadas hoxe mesmo):\nNa páxina de conversa\nAportei a miña opinión nesa páxina, inda que non sei se o faría tarde\nPersoalmente considero que as discusións de relevancia non se deben facer en subpáxinas persoais. Hai unhas normas. O proceso, por se ter realizado nesa páxina persoal a discusión, está en entredito. Se se acolle a miña opinión para a votación que poida xurdir, vale, menos mal. En caso contrario, espero que se cree a discusión onde se debe crear e agradecería que me comunicases a súa creación.\nUn cordial saúdo--Iesmgb2 23:57, 6 de maio de 2010 (UTC)\nConsidero que cos datos obtidos na túa páxina persoal non podes propor unha votación sen antes ter o proceso de dicusión nas páxinas (nas páxinas que son para discutir) adecuadas para o tal da Galipedia (Eu acábome de enterar de que había esta discusión aquí). Este non é o sitio, SEXAMOS DEMOCRÁTICOS--Iesmgb2 00:02, 7 de maio de 2010 (UTC)\nNa páxina de discusión que irreverentemente creou nunha subpáxina de usuaario\nVolvemos a caer en crear normas que actualmente non estamos a respectar por non seren adecuadas á realidade (ou ó mellor non dei a debida lectura):\n-¿Como que 15 días para o destacado na portada se se pechan as votacións (as de imaxe da semana) normalmente 30 ou 45 días (por non dicir 60) despois da proposta? ¿Trátase de, con esta votación, perpetuar o imperpetuable ou o que o mesmo: que logo nos vexamos obrigados a non cumprir as normas? ¿Non sería mellor dicir que a partir de 15 días calquera administrador -sexa cal sexa o resultado- pode pechar a votación e que, agás que a votación sexa pechada, o prazo máximo é de 60 días? ¿Ou é que non cremos no bo quefacer dos administradores? ¿Por que non deixar estes asuntos ó seu criterio e non inmiscuírnos?\n-¿Que quere dicir "cómputo entre votos favorables e negativos" (¿onde quedan os neutros?). Non está claro.\n-¿E por que poñer agora o 75% cando antes era o 66%?. O 75% implica que unha imaxe con 7 votos a favor e tres en contra non saia elixida. Vaites, se ten 7 votos a favor, dado a realidade en que vivimos, creo que é merecente de ser elixida a pesar de ter tres votos en contra. Se ten 6 votos a favor e tres en contra, tampouco será elixida e antes si o era. ¿Non estaremos enchendo unha quiniela máis ca que creando normas? ¿Témonos parado a pensar en concreto o que supoñen os datos que propomos ou imos votar? ¿Para que votar unhas normas máis restritivas das que xa temos?. Evidentemente, estou en desacordo co 75%. Ese 75% obedece a que agora se interpreta que o 25% teñen que ser votos negativos e non neutros, pero antes podía non haber neutros e a porcentaxe era o 66%. Creo que chega cun 66% de votos positivos. Creo que é máis ca suficientemente democrático, aínda que o resto sexan negativos.\n-O do número mínimo de votos, ata o de agora presente, considéroo unha aberración. Se unha imaxe ten un só voto e é a favor, a imaxe é aprobada. Para non ser aprobada que a xente se molle e vote. Xa está ben de que todo o mundo se refuxie nas normas. Ampliade os prazos a 60 días para que todo o mundo vote e ninguén quede fóra de prazo. Permitide pechar antes as votacións ós administradores se hai necesidade de facelo. Eu véxoo fácil.\nSon só opinións--Iesmgb2 23:43, 6 de maio de 2010 (UTC)\nA miña proposta, tras o dito, é que un destacado da portada só teña que ter o 66% de votos a favor, independentemente do número de votos. Propoño ademais 60 días para a votación, se ben calquera administrador pode pechar despois de pasados 15 días a votación sen ter que dar, sexa cal sexa o resultado, motivo ningún--Iesmgb2 00:23, 7 de maio de 2010 (UTC)\nUn cordial saúdo--Iesmgb2 00:34, 7 de maio de 2010 (UTC)\nSEI QUE TEÑO RAZÓN, PERO XA POSTOS NESTE DESBARAXUSTE, PREFIRO QUE ME BLOQUEEDES DE POR VIDA: ¿QUE TEÑO QUE FACER PARA QUE ME BLOQUEEDES DE POR VIDA E NON PODER EDITAR? ¿TEÑO QUE INSULTARVOS?--Iesmgb2 00:43, 7 de maio de 2010 (UTC)\nDesexo manifestar que Iesmgb2 é (aínda que somos tres colaboradores, tres persoas as que están nese usuario) támén Lmbuga, para o mesmo recuperei o usuario. Creo que de aquí en diante, se isto non se soluciona, tamén para crear guerra-- Lmbuga / Conversa comigo 00:52, 7 de maio de 2010 (UTC)\nEntendo que todo o texto é a túa opinión persoal neste tema, Lmbuga. Síntoo, pero creo que é unha reacción un pouco excesiva. Primeiro creo que hai que recoñecer o enorme traballo de Toliño, tanto en xeral coma con esta proposta concreta. Sabes que é un dos que máis fixo por este proxecto, e sempre de boa fé e pensando no mellor para todos, e neste caso non é distinto. O feito de que empregara unha páxina de usuario para desenvolvela non impedíu que outros usuarios opinaran sobre ela e houbese conversas para acadar maior consenso. Quizáis houbera sido mellor facer unha páxina xeral e anuncialo na taberna, por exemplo, pero non por iso deixa de ter validez a proposta. Logo xa que cada un opine e vote según o seu criterio persoal, e ao finalizar a votación pois quedará dunha forma ou outra.\nSegundo recordarche (tanto a ti coma ao resto da xente) que deberíamos recordar a natureza da gali. Isto é un proxecto colaborativo e aberto, e polo tanto o que debe imperar é o bó ambiente entre todos e o sentido común. As normas (ou políticas, ou como queiras chamalas) son necesarias, coma en tódolos aspectos da vida, pero por moito que diga unha norma sempre debe impoñerse o sentido común. Se o día de mañá, con esta política aprobada, eu coma administrador vexo que unha proposta de destacado non chega aos 5 votos positivos, pero tampouco ten negativos, non pecharei a votación cumprido o prazo, tentarei retrasalo para que máis xente opine e vote, por exemplo. Por moito que se salte a norma. Pero se vexo que o artigo sí merece estar destacado, fareino así empregando o meu sentido común persoal, para dar unha oportunidade a algo que pode axudar ao funcionamento xeral da galipedia. É un exemplo, ao mellor chegado o momento pois revisaría o artigo e directamente podería dalo como bó aínda que non chegase aos votos suficientes... En resumo, o que quero deixar claro é que as normas son necesarias, hai que seguilas, e pode que non todo o mundo estea de acordo. Pero dependendo de cada caso particular, sempre debe impoñerse o consenso e o sentido común, por moita norma que haxa.\nE último, xa no rol de administrador, pídoche que penses as cousas en frío, sabes que a túa opinión é sempre respetada e moi valorada, e o teu traballo é un dos máis valorados e admirados na galipedia. Pero tí mesmo sabes que "crear guerra" non serve de nada e só trae malas consecuencias. Anímoche a opinar en todo o que poidas, valorar a opinión dos demáis, e se non che gusta refutala con tódolos teus argumentos, pero tamén respectando aos demáis e ao seu traballo.\nPerdón a todos pola extensión, e a tí Lmbuga pola "reprimenda", pero entendo que era necesario. De feito, ata podo dicirche que comparto opinións neste tema concreto (coma por exemplo que é unha norma máis restrictiva), pero como xa dixen antes, o que ten que primar é o sentido común, e sempre hai que mirar as cousas caso por caso. As normas teñen que existir, pero sempre para axudar, non para obstruír o bo facer da xente.\nDalle outra volta á proposta, volve a opinar e reafírmate no desacordo dos prazos se pensas que están mal, pero recorda que a Gali sempre está cambiando e evolucionando, e aínda que se aprobe así a política esta sempre valoraremos a túa opinión e sempre se poderá volver a propor un cambio á política esta de marras.\nNada máis, que xa me pasei de escribir, calquer cousa xa sabedes por donde ando :) --☣Banjo tell me 07:36, 7 de maio de 2010 (UTC)\nCertamente, isto como todo o demais debería estar na páxina de discusión, pero non vou ser eu quen a abra. Só unha reflexión: Como ben dis, a Wikipedia é un espazo colaborativo e por iso se anuncian as cousas importantes na Taberna e as discusión importantes se fan nas páxinas que hai para tal fin. Procedendo como se procedeu certamente non se impediu que algúns usuarios opinasen, pero marxinouse a outros que non se decataron. Eticamente a votación é improcedente polas formas. Non entro en valoracións persoais como ti supós que fago, non se trata diso: Creo non ter botado ningunha reprimenda a Toliño nin telo cualificado. Solicito que se intente chegar a consenso onde debe chegarse: Sen marxinar-- Lmbuga / Conversa comigo 09:32, 7 de maio de 2010 (UTC)\nAdenda: Por certo, non creas que me congrastulo de que un administrador, estándose a votar unhas normas, indique que as vai saltar (cousa que fas). ¿Podemos tamén facer iso os demais? Supoño que si, supoño que unha mostra é esta votación. ¿Pero para que queredes normas se ides facer as cousas sen seriedade ningunha?, ¿querédelas para quedar mal?-- Lmbuga / Conversa comigo 09:41, 7 de maio de 2010 (UTC)\nEu tamén opino que tal vez o mellor sexa non facer unhas normas tan restritivas que despois na práctica igual hai que saltalas, porque entón o espírito da nova norma (pois normalmente son para mellorar) perde moito. Non sei, eu penso que se deberían ter en conta as ideas de Lmbuga. --Xoán Carlos Fraga 11:16, 7 de maio de 2010 (UTC)\nComentario A votación é perfectamente válida (tanto se se discute moito ou pouco ou nada), se non se está de acordo vótese en contra dando os motivos. A cousa é bastante sinxela. --Alberte Si, dígame? 14:42, 7 de maio de 2010 (UTC)\nEu básicamente referíame a algo semellante a esto, pero creo que se me malinterpretou un pouco... Coma administrador o meu primeiro deber é cumprir as normas e políticas que, aceptadas en consenso, fan que a gali funcione dunha maneira máis ou menos ordenada. Pero iso non quita que chegado un caso puntual opte por usar o sentido común, e se hai que facer unha concesión en favor da galipedia en xeral pois benvida sexa. E se incumplo unha norma e alguén (ou todos) pensan que non debería facelo, prégovos por favor a todos que mo indiquedes e eu encantado de rectificar, falar do tema, renunciar a ser admin, ou o que se considere mellor.\nComo recomendación persoal, xa que a votación xa está en curso, instaríache tanto a ti Lmbuga, como ao resto da xente, a votar e dar a opinión (como xa fixeches), e esperar ao resultado. Tanto se se aproba ou non, logo ti ou calquer outro poderá expoñer na taberna unha modificación á mesma política, ou na súa páxina de usuario, ou directamente propoñela coma votación. Recorda que isto segue (e seguirá) cambiando constantemente, e entre todos tentaremos que sea para mellor. --☣Banjo tell me 17:11, 7 de maio de 2010 (UTC)\nComentario A historia repítese unha vez máis: ninguén, salvo Lmbuga, veu problemas na presentación da proposta ou da votación nin tivo dificultades en enterarse de que existía. Houbo tempo de abondo, intervencións en tódolos sentidos (que podiamos ver nos Cambios recentes) e todos puidemos seguir e intervir na discusión. Todo o que quixo, claro, porque non hai máis cego có que non quere ver. Agora chegou o momento de votar e, mesmo, de achegar ideas se se considera oportuno, pero xa está ben de poñer todo en solfa e presentar unha emenda á todalidade. E aínda menos de facelo descualificando a Toliño e ós que intervimos, de acusarnos de faltar á ética e non respecta-los comportamentos democráticos, de estar "deturpados" (consultade o dicionario). Todo iso aliñado coa ameaza de vir "crear guerra" e ese vitimismo de "todos contra min", o único que parece saber de que vai a Galipedia. Menos lobos, caperucita, e menos vir dar leccións. Nunca como ata hoxe lamentei ter perdido os meus poderes de Administrador. Pedro --Lameiro (conversa) 17:30, 7 de maio de 2010 (UTC)\nSubscribo cada unha das palabras de Lameiro. Onte á noite antes de me ir deitar xa vin o barullo de comentarios de Lmbuga e non o bloqueei, como pedía, por non actuar co sangue quente. Dende logo, unha posta en cuestión do labor de Toliño está absolutamente fóra de lugar. Tempo houbo de abondo para discutir, e en ningún momento se agochou unha soa coma. Este conflito é do máis estúpido e entorpece o traballo dos usuarios. --Atobar (conversa comigo) 17:48, 7 de maio de 2010 (UTC)\nBen, intentarei dar resposta a todo que se di:\nOs prazos divídense en dous tipos: aqueles con duración fixa (exclusivamente artigos de calidade, dereitos de administrador, e políticas) e aqueloutros que a teñen mínima (15 días mínimos para o artigo destacado, sobre Galicia e a imaxe da semana; 10 días mínimos para os artigos e mais as imaxes para borrar e 7 días mínimos para os bots). Non entendo cal é o problema, de feito, segundo se di na redacción proposta: Cabe diferenciar entre aquelas votacións con prazo fixo [...] e aqueloutras con duración mínima, isto é, que se poderán pechar en calquera momento a partir de que transcorra ese período de tempo mínimo. Polo tanto segue podéndose pechar (algo que non está contemplado na política actual) unha destas votacións 60 días despois do seu inicio.\nA porcentaxe para os destacados da Portada (agás os artigos de calidade, non confundir co artigo destacado) segue a ser do 66%. Non entendo por que dis que propoño subir a cifra ao 75%. Que o cómputo se faga entre negativos e positivos é o lóxico: en que saca metes os neutros? Aínda así, comparto que poida que non se lles dea aos neutros o trato que deberamos. Como se contabilizan os votos en branco nas eleccións?\nPor outra banda, non podemos pechar unha votación cun só voto (que sería do autor da proposta). Non é obxectivo. O mínimo de votos a favor garante un pouco de obxectividade.\nA conversa sobre o texto levouse nunha páxina de conversa, o lugar correcto onde facelo.\nTamén debo dicir que existe un anuncio na sección propostas da Taberna, por se non te decataches. De feito, leva máis dun mes o primeiro aviso; e hai catro días anunciei o comezo da votación: aquí está o primeiro aviso e aquí o comezo da votación. Polo que vexo pasou desapercibido.\nComo remate, hei de dicir que fixen isto para recoller na páxina sobre votacións o que realmente acontece na realidade do día a día da Galipedia; quero comentar que en ningún caso fixen a norma máis restritiva, ou polo menos eu non o vexo así, nin tampouco foi, para nada, a miña intención. Coido que non deixo nada no tinteiro. Saúdos. --Toliño Fala aquí comigo 17:54, 7 de maio de 2010 (UTC)\nO dos prazos enténdoo, pero non concordo (dá igual que o explique ou non, pois paréceme mellor có que había antes). Logo, non se pode negar que con 6 votos a favor e 3 en contra (sen neutros) antes destas normas unha imaxe era elixida e que agora con 8 votos a favor e 3 en contra non sae elixida.\nPor outra banda, quizais só se trate -tal e como pensades- de que eu non percibise que unha subpáxina de usuario puidese empregarse como unha páxina Wikipedia (véxase as páxinas de Categoría:Wikipedia:Materias en proceso de consenso). Aceptando que o problema é só meu, como dicides\nou teño que desculparme por ser un inepto, xa que nunca pensei que dunha páxina de usuario fose saír unha votación sobre políticas, pois pensei que esa páxina de usuario se trataba dunha primeira toma de contacto antes de crear unha páxina wikipedia para o consenso (lembro ver o aviso que di Toliño e decidín non participar ata que se crease a páxina wikipedia para acadar o consenso)\nou hai unha falta de seriedade\nTodos, máis o menos, considerades aproximadamente o primeiro. Eu considero o segundo. Con todo, é unha discusión estéril. O único produtivo é rogar que se respecten os nomes das cousas para evitar confusións e problemas.\nSexa como sexa, non vou votar. Non se trata dunha protesta. É só debido a unha falta de ánimo-- Lmbuga / Conversa comigo 07:36, 8 de maio de 2010 (UTC)\nCopia da mensaxe que lle deixei a Toliño en que explico mellor o dito antes\nAntes de despedirme de novo, indicarche que en ningún momento observei animosidade no teu proceder, inda que si descoñecemento ou grave relaxación nos procedementos. Sería de tolos considerar que, pretendendo facer o gran labor que fas, tiveses a intención de marxinar. Mais, aínda sen animosidade e sen culpabilidade ningunha pola túa parte para comigo, eu síntome máis fóra ca antes.\nExplícoche o que aconteceu. Eu vin o aviso no seu momento de Usuario:Toliño/Wikipedia:Votacións, pero non lle dei importancia: Sabedor de que as páxinas que pretenden o consenso son páxinas Wikipedia, sabedor de que antes dunha votación sobre políticas hai que crear unha páxina de consenso (sempre se fixo así e cos procedementos que digo), considerei que era unha toma de contacto previa a crear unha páxina de consenso e adiei o contribuír en espera da creación da páxina de consenso (de feito nunca pasei porUsuario:Toliño/Wikipedia:Votacións, xa que non lle dei maior relevancia).\nQuede claro que teño unha opinión excelente do teu labor, pero unha opinión cada día peor da Galipedia. -- Lmbuga / Conversa comigo 07:57, 8 de maio de 2010 (UTC)\nTras case 16 horas de espera tralo meu anterior comentario, non sei o que debo pensar. ¿Ninguén volveu pasar por esta páxina? Son as 00:14 do 9 de maio de 2010 ¿Debo comnprobar -non estou disposto- quen editou nese tempo desde fai máis de 16 horas? ¿Dáseme a razón co silencio ou considéraseme un xan de ningures? Se se me dese a razón alguén podería facer algo, se non se me dese, alguén podería dicilo. Se se me dese en parte, alguén debería actuar e/ou poñerme de novo parcial ou totalmente podre, tal e como se fai habitualmente.\nCreo que só hai unha saída á miña situación. É fodida para min, pero non vexo outra. En primeiro lugar pasa por que se resolva isto. Pois sigo a espera de que se me diga que non teño razón (non vale que o diga calquera, ten que ser un administrador, ten que ser Alberte, Atobar...; os que levando o proxecto non me atenderon antes e xa se expresaron, ínstoos a expresarse de novo, diréillelo na súa páxina de usuario, pero non hoxe). En segundo lugar, pasa por... , unha cousa que só podo facer eu e que non sei se terei "collóns" (con perdón) para facelo, non creo.\nSó podo dicir que sigo solicitando ós administradores que esta votación (a desta páxina) sexa retirada para abrir a páxina correspondente de consenso. Só supón retardar o resultado e serdes xustos... ¿supón algo máis?: o resultado pode ser o mesmo, eu teño as de perder e nin sequera desexo gañar polo que respecta ó contido desta votación. Só desexo que as cousas se fagan ben.\nCon todo, si é certo que que eu teña que solicitar tal cousa neste xusto momento, tras non ter contestación ningunha, supón algo, supón que a moita xente non lle importa actualmente que as cousas se fagan ben, supón que non creo, pero non vou dicir no que non creo.-- Lmbuga / Conversa comigo 22:17, 8 de maio de 2010 (UTC)\nA imaxe foi posta polo Usuario:HombreDHojalata. Lmbuga síntoo, esta votación non se vai pechar porque é perfectamente válida tal e como xa dixen nun comentario anterior. Podes pensar o que queiras, que está mal feito, que non houbo consenso, que non puideches opinar na súa elaboración, mais a votación é correcta e non se vai pechar polo teu parecer. Se cres que non é unha boa política que debe ser matizada nalgúns ou moitos aspectos, es libre de votar negativamente, ninguén cho impide. Hai xente que opinou, hai xente que votou a favor, non podes vir ti e enmenda-la totalidade anulando a votación por chegares tarde. Non sei cal é a segunda saída á túa situación, mais prégoche que a descartes porque non te moi boa pinta. E máis nada... eu mesmo tiña algunhas matización á política (dúas cosméticas que penso que se poden engadir porque non alteran a política, só aclaran dous aspectos, e outra que xa chega tarde e que terá que agardar á renovación da política que agardo sexa dentro de bastante tempo (iso significaría que funciona ben). --Alberte Si, dígame? 03:23, 9 de maio de 2010 (UTC)\nGrazas pola resposta. Era todo o que quería: Só que as miñas últimas palabras fosen respondidas. Vale. Xa está. Só era iso. Morreu o conto-- Lmbuga / Conversa comigo 09:42, 9 de maio de 2010 (UTC)\nDe todos os xeitos, estás no teu dereito a votar en contra se aínda o cres oportuno. Unha vez rematada a votación xa se verá. De ser aprobada, semella que hai algún cambio proposto que se pode arranxar cun simple debate na páxina de conversa (ou non); de ser rexeitada, non vexo ningún problema en trasladar (se así o vedes conveniente) o texto que se está a votar a unha páxina do proxecto (ocórreseme agora: Wikipedia:Votacións/borrador) e usalo como base para unha nova redacción. Mesmo se acaba por aprobarse, tamén se pode comezar de novo desde cero, por suposto, esquecendo o texto proposto. En calquera caso, estarei encantado de participar. --Toliño Fala aquí comigo 10:52, 9 de maio de 2010 (UTC)\nGrazas, Toliño. Xa sei que teño ese dereito. Pero non se trata de exercelo, non se trata de procurar destruír por destruír. A proposta é un avance importante (como tamén o é a túa dedicación), maiormente estou de acordo con ela, mesmo votaría a favor. Co que non estou de acordo e coa Galipedia que estades facendo pois a min, por veces, paréceme unha -con perdón- carallada. As demais palabras que dis palian os defectos que observo na creación da proposta, pero non os solucionan, iso si, agradézoche enormemente o detalle e consecuentemente esas palabras.\nDe saída non vou expresar nada sobre o tema desta votación inda que abofé que tería cousas que dicir. Non o vou facer porque non me compensa o esforzo: Unha votación xa instaurada e en proceso é un muro demasiado grande: Non compensa. A colaboración si compensa. Prefiro xa deixar o tema e non ter que dicir que volver atrás sería un acto en favor da colaboración, inda que fose exclusivamente para comigo. Nada da discusión que creei compensa, agás que procuredes os administradores ser coidadosos coas pequenas cousas.\nEn conclusión: Noraboa pola proposta, é unha mellora importante, pero eu teño dereito a ser crítico co proceso democrático e a non participar-- Lmbuga / Conversa comigo 13:51, 9 de maio de 2010 (UTC)\nPor certo, todo isto si serviu para algo. Serviu para que me quedase moi ben. Non conseguín nada, pero encóntrome satisfeito. O feito de falar contigo inda me satisface máis. Se ademais ti dás tirado algunha conclusión, por pequena que sexa -e vexo que reflexionaches moito polo que dis no teu comentario e que probablemente puideses sufrir- cojonudo. Morra o conto. Considera que nin eu nin o meu voto somos tan importantes e que podo e debo asumir o que vai ser aprobado-- Lmbuga / Conversa comigo 13:59, 9 de maio de 2010 (UTC)\nTraído desde "https://gl.wikipedia.org/w/index.php?title=Wikipedia:Votacións/Wikipedia:Votacións&oldid=4289848"


A Concelleira de Cultura adianta aos colectivos locais a programación alternativo dos Maios\nA concelleira de Cultura, a nacionalista Raquel Rodríguez, mantivo este mércores unha reunión telemática con representantes dos colectivos que habitualmente participan de xeito activo na Festa dos Maios, para informarlles das iniciativas que ten previsto desenvolver o departamento municipal. Trátase de citas que aspiran a manter viva a tradición e o interese que esta data suscita desde hai moitos anos no municipio, respectando, ao mesmo tempo, as medidas de seguridade contra a COVID-19.\nNeste sentido, a edil do Goberno local confirmou que o Concello descarta a organización do tradicional concurso dos maios, tal e como sucedeu en 2020, por mor da pandemia. “É certo que a situación sanitaria en Poio mellorou moito nos últimos meses, pero iso non pode provocar ningún tipo de relaxación, porque o virus segue aí. Entendemos que desenvolver un certame destas características, que esixe a reunión de moitas persoas, ou calquera tipo de evento multitudinario non sería nin aconsellable nin prudente”, asevera Rodríguez Alonso.\nAdemais, tamén quedou descartada a opción de impulsar a organización dun concurso de carácter individual. “Consideramos que iso suporía desvirtuar o espírito desta festa, que, precisamente, fomenta valores como o traballo e a xuntanza por grupos, mediante a recollida das flores e a elaboración dos maios”, indica a concelleira de Cultura, que durante a reunión telemática expuxo as alternativas a desenvolver por parte do Concello. A máis ambiciosa será ‘Maios á rúa’, unha campaña a través da cal se animará á veciñanza, a través das redes sociais, a que decoren as fachadas e balcóns das súas vivendas con cadeas e coroas de flores recollidas en familia e persoas convivintes. A maiores, apóstase por expoñer na vía pública imaxes correspondentes a edicións previas do concurso. Estas instantáneas habilitaranse en soportes publicitarios instalados ao longo da PO-308, para que teñan o maior impacto visual posible.\nPoñer en valor a tradición desta festa e dar visibilidade ao traballo que tanto o Concello como os colectivos locais levan realizado desde hai moitos anos á hora de elaborar os maios é outro dos obxectivos desta programación. É por iso polo que, tal e como desvelou Raquel Rodríguez, tamén se editará un folleto ilustrado sobre esta temática, para repartir entre os centros educativos, así como nos locais municipais e das agrupacións. “Queremos que todo o mundo teña a posibilidade de coñecer a maxia e o atractivo dos maios e que, no futuro, cando superemos esta situación, haxa unha maior participación se cabe”, indica a titular de Cultura, que aproveitou tamén a ocasión para agradecer a comprensión e a implicación dos colectivos á hora de adaptarse a este contexto, entre as que se atopan as asociacións Ronsel, Boureante, Armadiña, EI Saíñas, Maio Vilariño e Maio Fontenla, así como Maio Maiolo e Mare Podium.


Feira do Viño de Amandi Sober 2016 | Turismo Galicia\nEste año terá lugar os días 19 e 20 de marzo.\nEste ano participarán no evento 23 adegas da localidade.\nO Concello de Sober programou unha serie de actividades relacionadas co sector vitivinícola que serán a antesala da XXXVI Feira do Viño de Amandi. O primeiro dos actos foi hoxe coa presentación da feira nos Muíños do Xabrega, do cartel anunciador e do listado de activades que se levarán a cabo durante este mes. Ao remate do acto houbo unha degustación de viños de Amandi.\nO mércores día 2 de marzo de 12:00 a 14:30 horas na Escola de Hostalería de Rosende haberá unha xornada de maridaxe de Viño de Amandi con Porco Celta. Colaboran a Escola de Hostalería da Fundación Belarmino Fernández e ASOPORCEL (Asociación de criadores de gando porcino Celta).\nO xoves día 3 de marzo ás 17:00 horas o Centro Sociocultural de Sober acollerá un taller de elaboración de cócteles con viño de Amandi a cargo do barista Damián Seijas baixo o nome “Cócteles con viño de Amandi” Ao remate farase unha degustación.\nO venres día 4 de marzo ás 17:30 horas nas Merendas con contos da Biblioteca Pública Municipal teremos a actividade Contos sobre o viño a cargo de Lois Pérez. O seguinte venres, o día 11, os nenos e nenas que participan nas Merendas visitarán unha adega de Amandi para coñecer o proceso de elaboración do viño.\nO xoves día 17 de marzo entre as 09:00 horas e as 14:30 horas o Centro Sociocultural de Sober acolle a Xornada Técnica “Alternativas ao viño tradicional: novos produtos”. Este acto está organizado pola Estación de viticultura e enoloxía de Galicia, Evega.\nO venres día 18 de marzo ás 16:00 horas terá lugar a retransmisión do programa “Viaxe con nós” de Radiovoz con José Manuel Orriols.\nO domingo día 20 de marzo a Asociación de Camiños a Santiago pola Ribeira Sacra fará a ruta Doade-Miradoiro Pena do Castelo e posteriormente visita e xantar na Feira do viño de Amandi. Por último, o luns 21 de marzo ás 18:00 horas no Restaurante Merenzao de Cadeiras presentarase o libro “Galicia entre copas” de Mariano Fisac.\nDo 19 de Marzo ó 16 de abril no Centro Sociocultural de Sober estarán expostos os carteis presentados o concurso de carteis da XXXV Feira do Viño de Amandi e os debuxos do concurso de deseño de adhesivo. Ata o de agora o Goberno local ten posto en marcha tres concursos; o de deseño de carteis, o de deseño de barricas e o de debuxo infantil para a elaboración dunha chapa.


Esborrancharás os beizos e irás á última - Coolt\nCecilia F. Santomé 01/12/2017 Corpo & Mente\nOs ollos de mapache xa non están sós na lista de horrores causados pola maquillaxe que conseguen adquirir carta de normalidade. A eles súmanse os beizos esborranchados, que darán que ver e falar en 2018.\nA estética descoidada, cun halo de transgresión a medio camiño entre o grunge máis auténtico dunha Courtney Love e os efectos colaterais dunha longa noite de festa, gaña posicións entre as propostas cosméticas que preparan o chimpo das pasarelas ás rúas nos próximos meses. Ou iso se prevé, á vista do número de marcas que apostaron por ela na última edición da London Fashion Week ou da Paris Fashion Week, por exemplo.\nBaixo a batuta do prestixioso equipo de MAC Cosmetics, Preen by Thornton Bregazzi lidera esta nova homenaxe ao espírito decadente, salvaxe e rabiosamente xuvenil que evocan uns beizos tumefactos, carnosos e desbordantes de pintura. Puro estilo hot messy.\nPreen aposta por combinar delicados vestidos e beizos emborranchados\nAcabouse o usar perfilador ou aplicar con coidado e delicadeza a barra de cor. O máis actual é xogar é indiferenza, finxir falla de interés e captar olladas cun xesto non exento de provocación.\nE é que os beizos esborranchados, que en inglés reciben a denominación “snogged lips”, pretenden crear unha ilusión case luxuriosa. A pintura estendida sobre o contorno, caótica, simula o resultado dunha sesión de bicos de alta voltaxe. Ese contacto íntimo, que antes quedaba no plano da privacidade e era disimulado por unha man fresca de maquillaxe, sae á luz e esperta sensacións de calibre moi diverso.\nEntre @s artistas maquilladores/-as que inclúen esta nova fórmula no seu portafolios están Terry Barberon, de MAC (que a define como o resultado de “deconstruír” os beizos vermellos despois de ter feito cada unha das súas versións ata a extenuación), e Val Garland, Directora Global de maquillaxe de L’Oréal Paris.\nO efecto pódese conseguir aplicando en primeiro lugar corrector para anular o ton natural dos beizos e potenciar o efecto snogged desexado. Despois, é o momento do lapis de cor en textura líquida para un aspecto voluptuoso, dado con pequenos toques. E para esvaecer as liñas, somérxese un bastonciño de algodón en pos translúcidos e pásase polo borde dos beizos.\nEntre as celebrities que están rendidas -con matices- aos blurred lips atópanse as francesas de moda Jeanne Damas e Louise Follain. Minimizando o esborranchado, elas apostan por un acabado menos agresivo e máis romántico.\nLouise Follain, unha mestra dos beizos pouco ortodoxos\nNa mesma liña, a Directora Global de beleza de Estée Lauder e compatriota súa Violette acuñou o que ela denomina “French kissed look”, o seu sinal de identidade. Na súa canle de YouTube, a francesa explicaba que tomou a idea da estética do filme L’amant, baseado na novela de Marguerite Duras.\nSentime moi inspirada pola barra de beizos da actriz protagonista, aplicada á toa. Pareceume moi sensual e romántico. […] Como se acabaran de bica[la].\nRebeldes ou delicados, os beizos para o 2018 prometer non ter límites.\n@Ce_FerSan | Fotos: Instagram @lorealmakeup, @preenbythorntonbregazzi, @louisefollain\nPosted in Corpo & Mente and tagged beizos bicados, beizos emborranchados, beizos pintados, blurred lips, efecto beizos bicados, estética grunge, lapis para beizos, maquillaxe, maquillaxe de pasarela, snogged lips, tendencias en beizos, tendencias maquillaxe. Bookmark the permalink.\nEsborrancharás os beizos e irás á última – Libraría Aira das Letras\t on 02/12/2017 at 10:11\n[…] artigo Esborrancharás os beizos e irás á última foi publicado orixinalmente en […]\nO café de moda é o cold brew


Melloras na estación de buses de Noia e novas medidas cara o curso escolar – O Barbanza\nMelloras na estación de buses de Noia e novas medidas cara o curso escolar\nA Conselleira de Infraestruturas e Mobilidade en funcións, Ethel Vázquez, visitou hoxe as melloras acometidas na estación de autobuses de Noia. A conselleira explicou que, avalado polo Instituto de Seguridade e Saúde Laboral de Galicia ( ISSGA), redactouse un protocolo que será abordado nunha reunión coa patronal esta semana, segundo precisou.\nDeclarou que a Xunta trasladou ás empresas e aos sindicatos o protocolo de prevención fronte á Covid-19 no autobús compartido para dar “seguridade” aos usuarios antes do inicio do curso.\nEthel Vázquez realizou estas manifestacións na visita ás obras na estación de autobuses de Noia, unhas melloras que supuxeron un investimento de máis de 270.000 euros. Estes traballos súmanse aos realizados en 2017 nesta mesma estación.


Embaixada eTwinning Galicia: Agosto 2019\n▬ Letras Galegas\nNo ano 2020 cúmprese a décima edición do proxecto "Letras Galegas" no que se rende tributo á figura de Ricardo Carvalho Calero. Como novidade respecto a anteriores edicións, a lingua de comunicación é o galego/portugués en vez do inglés\nEste proxecto, dinamizado polo EDLG, vense desenvolvendo ininterrompidamente dende 2011, homenaxeando en cada edición ao autor ao que se dedica ese ano o Día das Letras Galegas, e en xeral á creación artística en galego.\nO eixo principal sobre o que se desenvolve o proxecto é o concurso de marcapáxinas que cada ano convoca o IES San Clemente para fomentar a creatividade e orixinalidade por parte do alumnado, pero ao longo das distintas edicións do proxecto viñéronse desenvolvendo moitas outras actividades complementarias: vídeos, timelines, enREDadas, wikipedia, scape rooms, analytics, etc.\nQueremos destacar dous aspectos importantes:\nNeste proxecto participaron unha grande cantidade de centros educativos galegos, xunto con socias doutros lugares de España e de Europa.\nRecibiu varios selos de calidade nacionais e europeos en Polonia, Francia, Italia e Portugal.\nPor primeira vez, no 2019, foi concedido o selo de calidade nacional en España sendo o coordinador Alex Dapena, profesor do IES San Clemente.\nDetalle de todas as edicións do proxecto Letras Galegas\nArtigo da Embaixada eTwinning no ano 2012\nPublicado por Embaixada eTwinning Galiza ás 12:19\nInscríbete en Iníciate en eTwinning 2019-2020\nEstá aberto o prazo de inscricións no curso de Platega Iníciate en eTwinning que se desenvolverá durante o primeiro trimestre do ano 2019-2020.\nSolicita a túa praza en fprofe antes do 23 de setembro!\nPrimeira edición, ano 2017-2018\nSegunda edición, ano 2018-2019\nPublicado por Embaixada eTwinning Galiza ás 10:23\nEtiquetas: curso, Platega\n▬ GaliMinho – Emprendedorismo da Eurorregião\nProxecto eTwinning desenvolvido no ano escolar 2018/2019 por profesorado e alumnado do IES San Clemente, Santiago de Compostela, e do AE Carlos Amarante, Braga, Portugal.\nNo centro galego participou o alumnado do ciclo Estrela PluriFP SMR coa coordinación de Marcos Vence e Catarina Reis, tendo como socia a profesora Adelina Moura.\nO alumnado participante estudaba cursos profesionais de Informática. Traballaron temas relacionados co módulo Aplicações Ofimáticas, coa lingua portuguesa e co emprendemento. Exemplos de produtos: manuais técnicos, presentacións con ideas de negocio e follas de cálculo de facturación, todos eles en portugués.\nO proxecto recibiu o Selo de Calidade eTwinning en España e Portugal.\nTarefas na ES Carlos Amarante\nVídeo da actividade final\nDifusión: Finaliza o primeiro ano de Estrela PluriFP em português\nPublicado por Embaixada eTwinning Galiza ás 17:05\nEtiquetas: Difusión de Proxectos, plurifp, proxectos, seccións bilingües, Selo de Calidade\n▬ Um parafuso a menos\nProxecto da sección bilingüe en portugués Fundamentos de Hardware de 1ASIR ordinario, desenvolvido durante os anos 2016/2017 e 2018/2019.\nAdemais do alumnado deses dous grupos de FH, participaron os profesores Marcos Vence e Catarina Reis do IES San Clemente e Ricardo Luís da Escola Profissional ETAP de Viana do Castelo.\nAs tarefas colaborativas desenvolvidas centráronse no estudo do hardware e no vocabulario técnico en portugués.\nActividade do alumnado de FH en Viana - 2017\neTwinning Day & 1ASIR en Viana - 2019\nPublicado por Embaixada eTwinning Galiza ás 16:49\nEtiquetas: seccións bilingües, Selo de Calidade


Inicio » Turismo » Puntos de interese » ENIL Loio-Ruxidoira\nO interese do espazo Loio-Ruxidoira radica na gran diversidade de especies que habitan un bosque de ribeira extenso e en bo estado de conservación que se alterna con extensas áreas de carballos e castiñeiros. A maior parte do ENIL está ocupada por carballos, castiñeiros, bidueiros, salgueiros¿etc. Estes bosques de especies autóctonas son bosques maduros e equilibrados que favorecen a biodiversidade e son refuxio dun gran número de especies de fauna e flora. Entre as marabillas botánicas que atesoura o ENIL hai varias árbores singulares como algún carballo centenario que se atopa en pleno sendeiro da ruta do Loio e os castiñeiros centenarios das ruínas de Sta María de Loio, ademais de carballos e castiñeiros dispersos na ruta que sen ser centenarios poderían estar próximos, dado a morfoloxía característica que presenta o seu tronco.\nHai estudios que sinalan ata 22 especies protexidas por algunha Directiva Europea, entre as que destacan varias especies endémicas de Galicia e da Península Ibérica como p.ex. o limpafontes común ou a lagartixa galega, así como numerosas especies recollidas no Catálogo Nacional de Especies Ameazadas ou no Catálogo Galego de Especies Ameazadas como p.ex. a píntega e outras recollidas na Lista Vermella dos Vertebrados de España. Este tipo de bosques teñen un microclima que favorece a existencia dunha gran variedade de especies de fauna e flora, no entorno do río poderemos atopar, entre outras moitas especies: ourizos, rás verdes, lucións, toupas, furafollas, morcegos, armiños, donicelas, londras ¿etc. E tamén numerosas aves como miñatos, gatafornelas, falcóns pequenos, paspallás, rulas, cucos, lavercas, paporrubios, reiseñores da auga, bufos pequenos...etc. e algún que outro raposo, corzo, porco bravo...etc\nO sendeiro PRG-14, coñecido como Ruta do Loio e homologado pola Federación Galega de Montañismo, que conta coa sinaléptica habitual das rutas de sendeirismo é a mellor maneira de realizar unha primeira aproximación ao ENIL e coñecer ademais varios muíños, como p.ex. o muíño do Cabo no inicio ou o muíño da Retorta que acaba de ser restaurado. Desde o roteiro, tomando un desvío podemos visitar os restos do mosteiro onde se funda a Orde dos Cabaleiros a Santiago ou un altar de sacrificios no lugar de ¿Pena da ferradura do cabalo¿ onde abundan as matogueiras de acivros (Ilex aquifolium), de novo unha especie en perigo de extinción e catalogada como especie protexida. O feito de ser unha planta que frutifica en inverno dálle un valor ecolóxico moi importante, ó ser unha boa fonte de alimento para moitas especies, especialmente paxaros.\nNo territorio do ENIL hai tamén abundante patrimonio etnográfico a través do que coñecer a historia do lugar: en Cortes poderemos ver viñedos cos que entenderemos a calidade do viño da D.O. Ribeira Sacra ou os ben conservados muros que dividen as fincas de labor e que son característicos da paisaxe en mosaico propia de Galicia, atoparemos casas de Fidalgos como a que hai no lugar de Celmán ou lugares privilexiados para entender o que supuxo o embalse de Belesar para Portomarín como o miradoiro de Cabodevila¿etc. En definitiva, natureza e historia para pasar un día de lecer é o que atoparemos neste lugar protexido.


En Marea solicítalle a xunta a transferencia e o arranxo das estradas que une o Concello de San Xoán de Rio e San Clodio. – DavideManzaneda\nAs estradas representan o eixe central do desenvolvemento dos pobos e das súas comunidades.\nDende En Marea consideramos que as estradas son un dos principais eixos de desenvolvemento das localidades e os territorios. O comercio, o turismo, a industria e a supervivencia das pequenas empresas dependen en boa parte da existencia de accesos rápidos e seguros.\nÉ obriga das Administracións Públicas, neste caso da Xunta de Galiza, contribuír ao desenvolvemento socioeconómico do país e traballar para mellorar a calidade de vida das veciñas e veciños cunha estrada adecuada aos tempos actuais.\nA mellora desta vía permitiría que se facilitaran os desprazamentos intra-comarcais e intra-municipais.\nEsta estrada é a conexión natural, de menor quilometraxe e impacto ambiental entre as comarcas ourensás de Trives e Caldelas e a comarca Lucense de Quiroga, polo que o seu arranxo faise vital.\nAdemais é a estrada que as provincias do norte (A Coruña e Lugo) utilizan para acceder a Cabeza de Manzaneda e a comarca de través de Trives.\nO Concello de San Xoán de Rio ten hoxe en día un déficit importante no que atinxe a comunicación xa que solo poden acceder a provincia de Lugo pola estrada titularidade da Deputación de Ourense, a OU-0705 e a LU-P-5301, que fan un total de 32 km, estrada que está nun lamentable estado de conservación.\nPor todo isto, Grupo Parlamentario de En Marea pediralle a Xunta de Galicia:\nSolicitar á Deputación de Ourense e a Deputación de Lugo a transferencia inmediata da estrada OU-701 e a LU-P-5301 na maior celeridade nos trámites e prazos para facer efectiva tal transferencia.\nIncluír a obra de mellora do trazado e o deseño da estrada, nos seus plans de actuación máis inmediatos, de forma que á maior brevidade posible se acometan as obras en beneficio de todos os usuarios da devandita vía de comunicación.\nAsumir o compromiso de que a devandita obra vai ser considerada prioritaria e que, polo tanto, vai quedar á marxe de calquera posible atraso.\nTagged: comunicacións, estradas, san xoan de río


Trains Charlotte Raleigh: Times, prezos e billetes a partir de 23,04 € | Arte Cultura\nBuscar un tren de Charlotte Raleigh\nCanto tempo tardará en ir de Charlotte a Raleigh en tren?\nA ruta de Charlotte a Raleigh cobre unha distancia de 209 km. En media, pode esperar a súa viaxe a aproximadamente 3 horas 23 min. Non obstante, reservando a opción máis rápida, chegará ao seu destino en preto de 3:11. Para viaxes máis rápidas, busque rutas expresas. Lembre que só poden saír en certas horas do día ou uns días da semana. Tamén pode ver que pode ir de Charlotte a Raleigh máis rápido establecendo conexións, en lugar de pedir prestado unha ruta directa.\nCando sae as primeiras e últimas saídas de Charlotte a Raleigh?\nSe prefires viaxar cedo, normalmente atoparás a primeira partida de Charlotte a Raleigh a partir das 19:46. Aínda que as cousas poden cambiar dependendo do día, en xeral, a última saída diaria sae ás 15:15. Se tes algunha sala de manobra para o día da túa viaxe, podes atopar outras opcións á túa disposición. Por exemplo, algunhas operadoras poden asegurar só as viaxes da mañá durante a semana cando a xente vaia a traballar. Moitas veces atoparás menos opcións dispoñibles os fins de semana ou festivos.\nCales son as estacións da ruta Charlotte a Raleigh?\nPode deixar Charlotte en estacións como Charlotte, NC. Ao final da viaxe, poderás chegar a Raleigh nas seguintes estacións: Raleigh, NC. Algunhas destas estacións só poden ser servidas por provedores de viaxes especiais. Como resultado, non pode haber conexión directa entre todas as estacións de Charlotte e Raleigh. Planifica a túa viaxe con coidado porque pode ser necesario facer outra correspondencia antes da saída ou despois da chegada.\nCantas veces ao día as viaxes van de Charlotte a Raleigh?\npode viaxar de Charlotte a Raleigh usando empresas como Amtrak. Xuntos, estes transportistas ofrecen unha media de 3 viaxes ao día. Esta figura media non reflicte necesariamente as datas de viaxe que escolleu. Algúns días da semana, pode haber máis ou menos viaxes dispoñibles. Durante os períodos máis cargados, haberá ata 5 saídas dispoñibles nun día. Pode optar por viaxar de Charlotte a Raleigh usando rutas directas e indirectas. Estas opcións axudarán a atopar unha viaxe adaptada ao seu orzamento, no seu horario e as circunstancias da súa viaxe. Hai, en media, 3 conexións directas de Charlotte a Raleigh todos os días. As ligazóns indirectas ofrecen máis posibilidades, o que lle dá maior flexibilidade ao viaxar. Nun día medio, atoparás 0 viaxes con polo menos unha correspondencia. Estas cifras poden variar en determinados momentos do ano, e algunhas rutas poden non funcionar todos os días da semana.\nPrevious Post Os nosos consellos para cargar rapidamente o seu teléfono\nNext Post Vexa as baleas en Chile! Os mellores lugares de observación de cetáceos


O Álvaro Cunqueiro sitúase na “vangarda tecnolóxica” cun novo microscopio de última xeración - VigoÉ\nSerá o único sistema destas características de Galicia e permitirá realizar investigacións que agora son imposibles con aparellos estándares deste tipo\nDe esquerda a dereita, Susana Teijeira, Saida Ortolano e Roberto Agís-Balboa, tres dos investigadores responsables do proxecto. / Foto: Chuvi\nO Instituto de Investigación Sanitaria Galicia Sur (IISGS), situado no Hospital Álvaro Cunqueiro, situarase na “vangarda tecnolóxica” coa adquisición do novo microscopio confocal de súper resolución. O aparello suporá, segundo asegura a xerencia da área sanitaria de Vigo, un “importante salto cualitativo” nos traballos de investigación do instituto e será “referencia” a escala nacional.\nO investigador principal que figura no proxecto é Roberto Agís-Balboa, do Grupo de Neurociencia Traslacional do IISGS. “O novo microscopio situará ao instituto como un dos centros de referencia a escala nacional para facer estudos de microscopía confocal de súper resolución en vivo”, subliña o investigador, que salienta, “este equipamento será o único dun nivel tan avanzado e preciso en Galicia e permitirá potenciar as colaboracións con outras institucións e con empresas biotecnolóxicas nacionais e extranxeiras”. De feito, o IISGS converterase en referencia para o noroeste peninsular neste tipo de investigacións.\nTags: Hospital Álvaro CunqueiroInstituto de Investigación Sanitaria Galicia Surmicroscopio


Son moitos os obstáculos que cómpre superar para logramos un modelo enerxético 100% renovábel. Sen dúbida, os maiores e máis difíceis son os mentais. Hermann Scheer, de cuxo facelemento repentino informa hoxe unha nota necrolóxica no xornal “El País” (hai un mes fíxoo outra nota publicada en La Vanguardia, escrita por Josep Puig), axudou a superalos con constancia, rigor e elocuencia. Dos que teño lido, poucos libros sobre cuestións ecolóxicas me resultaron tan reveladores e inspiradores como “Economía solar global. Estrategias para la modernización ecológica” (Galaxia Gutemberg-Círculo de lectores, 2000), un dos catro libros que escribiu este político socialdemócrata alemán, fundador e presidente de Eurosolar, a asociación europea polas enerxías renovábeis. O último editado en España é “Autonomía energética.La situación económica, social y tecnológica de la energía renovable” (Icaria, 2009) (a Fundació Terra editou unha síntese en catalán que se pode descargar aquí).Pouco antes de morrer lanzou o cuarto, “Der energet(h)ische Imperativ” (“O imperativo enerxético”), aínda non editado no Estado español.\nA morte aos 66 anos de Hermann Scheer é unha perda inmensa para a loita por un modelo enerxético sustentábel.\nEcosocialismo e cambio climático\nPosted by xoseveiras on Novembro 3rd, 2010\nNo marco da primeira Universidade de Verán de Izquierda Anticapitalista, Ladislao Martínez, activista ecoloxista de longa traxectoria e bo coñecedor da cuestión enerxética, membro de IA, abordou o problema da mudanza climática desde unha perspectiva ecosocialista. Comezou salientando tres facetas do cambio climático que o distinguen doutros problemas ambientais: “está estreitamente vencellado ao modelo económico”, “é o problema máis extenso nos seus efectos” e “é un dos problemas máis urxentes que hai para atallar”, aspecto que non debe esquecerse porque determina moito as políticas de prevención.\nA esquerda transformadora debería tomarse moi en serio a crise climática, ao ver de Ladislao Martínez por dúas razóns principais. A primeira é que a mudanza climática provoca, mesmo antes de ter atinxido unha dimensión catastrófica, grandes doses de sufrimento humano. O sufrimento causado ao pobo paquistanés polas enchentes deste verán non é moi diferente do causado por un axuste estrutural imposto polo FMI. A segunda é a responsabilidade na xénese da mudanza climática, podendo identificarse catro responsabilidades: sistémica (extrema mobilidade, dependencia combustíbeis fósiles), empresarial, gobernamental e individual (moi diferente entre xentes de distintos países).\nA Ladislao Martínez parécelle escandaloso que algúns sectores da esquerda coiden que o cambio climático é un problema funcional ao sistema. Pola contra, trátase dunha “verdade incómoda” “que socaba un modelo de desenvolvemento e formula dúbidas que sería mellor non abordar”. O reto da esquerda é vencellar a solución á crise climática cunha transformación social en profundidade. Para iso é “extremadamente importante” a mobilización cidadá. Podes escoitar o audio da intervención completa de Ladislao Martínez (20 minutos):\nNunha entrevista a propósito da situación das térmicas de carbón para o portal Diário Liberdade, Xoán Ramón Doldán, profesor do Departamento de Economía Aplicada da Universidade de Santiago e ex-director do Instituto Enerxético de Galiza (INEGA), acha que na encrucillada enerxética na que estamos a nível mundial, “há já bastante tempo que deveríamos estar a pensar na alternativa renovável, na qualidade do ar, na alteraçom do clima e mesmo, numha perspectiva mais de esquerda, no facto de que nós estamos a apropriar-nos de uns recursos energéticos a partir doutros países, sem que exista umha contrapartida para eles. Isso está a ficar fora do debate e nom deveria ser assim”.\nDoldán,asinante do manifesto “Dez razóns para pechar as térmicas de carbón”, refírese á defensa da capacidade de produción das centrais de carbón de Meirama e As Pontes como “umha fugida para diante, como se detendo o Decreto do Carvom fosse possível manter a actividade sem construir alternativas para incorporar todos esses trabalhadores e trabalhadoras” dependentes da actividade das térmicas. A aposta polas renovábeis “será inevitável, ainda que seja umha saída complicada, porque exige mudanças profundas na sociedade, a nível de produçom, consumo, transporte, habitacional, etc. Essas mudanças devem permitir-nos atender às necessidades energéticas doutra maneira, mas mudando a nossa forma de vida”.\nConsiderando tanto os impactos socioambientais a escala galega como os globais, non hai en Galicia industrias máis prexudiciais que as térmicas de carbón. Son as maiores responsábeis das nosas elevadas emisións por habitante de gases causantes do cambio climático, continúan sendo enormes focos de contaminación local, usan de forma ineficiente un combustible fósil cuxa extracción pode ser moi destrutiva,… Pechalas sería o maior contributo á sustentabilidade en e desde Galicia.\nAsí se refire Narcís Prat, catedrático de Ecoloxía da Universidade de Barcelona e membro da Fundación Nova Cultura da Auga, co-autor do libro “Alternativas para la gestión del agua en Cataluña”, ao plano de xestión das bacías internas de Catalunya nun artigo de opinión publicado no xornal El Periódico de Catalunya. Ao ver de Prat, o catalán é “un plan excelente, sen dúbida o mellor en España e comparábel a calquera planificación feita en Europa”, que evitará de xeito ecoloxicamente sustentábel, sen transvasamento do Ródano ou minitransvasamento do Ebro, angustias de abastecemento como as vividas en Barcelona en 2008.\n“The Happy Planet Index (HPI)” é un indicador de sustentabilidade proposto pola new economics foundation (nef) que mede o que de verdade nos importa –a nosa felicidade- e o que lle importa ao planeta –cánto o explotamos-. Indaga sobre a eficiencia ecolóxica da procura do benestar humano. Nic Marks, un dos autores da última edición do informe sobre o HPI, explica no seguinte vídeo as chaves para un benestar sustentábel (pódese ver con subtítulos en varias linguas, incluído inglés, portugués e castelán).\n(Tirado de Tempos Dixital)\nO blog da Asociación por unha Galiza sen Petróleo, Véspera de Nada, recollía o pasado 21 de agosto que ese mesmo día a Humanidade tiña gastado todos os recursos que produce anualmente o planeta, segundo a estimación da New Economics Foundation e a Global Footprint Network. Xa que logo, desde o 21 de agosto, e até fin de ano, viviremos “xerando un déficit que pagaremos no futuro, ou roubándolles aos nosos fillos, que é outra maneira de velo”, como sinala Véspera de Nada. “Este é o déficit ineludible que condicionará no futuro inmediato á nosa especie, moito máis relevante para a humanidade que os déficits monetarios. Porén, non veremos esta nova nos telexornais nin nas cabeceiras dos principais xornais. A nosa sociedade segue miope perante os condicionantes físicos da súa subsistencia, cega diante dos límites dun planeta finito, cuxos recursos xa sobrepasamos vivindo de prestado”.


Xurado 2020 – Festival Carballo Interplay 2020\nXurado 2020\tSonia Díaz\t2020-11-03T09:08:23+00:00\nXurado Sección Oficial 2020\nBrays Efe móvese como peixe na auga entre o underground e o mainstream. Nacido en Las Palmas de Gran Canaria, criado entre Galicia e La Rioja, trasladouse a Madrid para estudar Comunicación Audiovisual. Como actor destaca o seu traballo en Paquita Salas, serie de Javier Calvo e Javier Ambrossi por cuxo traballo recibiu o Premio Feroz na súa primeira tempada. Escribiu e dirixiu as súas propias curtametraxes, presentou distintos formatos on- line como El Tea Party de Mario y Alaska e Yasss, colaborou en medios como en ICON, Vice ou I-D e en programas como ‘Antes de que sea tarde’ e ‘A vivir Madrid’ da Cadena SER. En ‘Tu cara me suena’, de Antena 3 , conquistou cada semana a millóns de espectadores converténdose en Sara Montiel, C. Tangana ou Netta. Tras dous meses enchendo o Teatro Lara, continúa representando ‘Las cosas extraordinarias’, obra de Duncan Mcmillan que protagoniza, dirixida por Pau Roca.\nAndrea Gumes (1987) politóloga e xornalista. Co-presentadora do podcast Ciberlocutorio e o programa diario das tardes de Radio Primavera Sound, Tardeo. Presentadora do programa Tube d’ Assaig na televisión catalá Betevé. Escribía os horóscopos en Vice Spain, agora en Vogue España. Autora dun dos relatos de “Ya no recuerdo qué quería ser de mayor”, antoloxía publicada con Temas de Hoy (Planeta).\nXornalista por vocación, emoción e compromiso. Comezou coas palabras e rematou coas imaxes. Elas levárona a sitios pequenos e grandes en busca de historias que nunca son pequenas. Entre redaccións e platós foi pasando a vida. Durante sete anos tentou entender o mundo e o país dende o programa Vía V. No 2013 recibiu o premio Mestre Mateo a mellor comunicadora. Dende hai tres anos dirixe Voz Audiovisual. A última aventura, Néboa.\nGUILLERMO V. ZAPATA\n(Vigo, 1990) Licenciado en Ciencias da Comunicación pola Universidade Fernando Pessoa. Ten traballado como guionista para Buenafuente e desenvolvendo diferentes formatos para a productora El Terrat; tamén traballou como guionista para a plataforma dixital Megamedia, e nalgunhas produccións da TVG como Land Rober. No apartado docente impartiu clases para os alumnos da Escuela de Ficción de Voz Audiovisual e tamén realiza diferentes colaboracións para radio e medios escritos (Radio Galega, yasss.es). Tamén achégase a música dende diferentes perspectivas, sendo membro de bandas como Bifannah ou Wild Balbina e ideando e producindo videoclips para diferentes bandas e selos discográficos.


O día que 'As MIR e unha noites' acabou | As MIR e unha noites O día que 'As MIR e unha noites' acabou | As MIR e unha noites\nO día que 'As MIR e unha noites' acabou\nSabedes cando estades a escoitar música cos auriculares, a música acaba e continúas cos auriculares postos? Pois iso é o que acontece con As MIR e unha noites. A música acabou hai moito tempo, mais eu continuaba cos auriculares postos, negándome a aceptar o silencio. Este blogue significou moito para min. Foi a miña vida, a miña ilusión, o meu xeito de me mostrar ao mundo. Foi o meu compañeiro e testemuña durante un tempo moi decisivo. E foi, por riba de todo, a historia do meu fracaso.\nNon me entendades mal, non foi un fracaso o blogue. Se mesmo cheguei a falar na radio del! O fracaso foi a miña vida. O fracaso, en definitiva, fun eu. Mais o fracaso non é algo mao, todo o contrario. O fracaso é a oportunidade de aprender, de crecer, de encontrar novos camiños. E o meu camiño afastouse do MIR e deste blogue.\nSe queredes continuar a ler cousas escritas por min, están todas recolectadas en www.amil.gal. Alí hai artigos antigos escrito por min en moitos sitios diferentes, e alí estarán os novos artigos que escriba no futuro.\nE para concluír, xa que le roubei a House o logo deste blogue, voume apropiar tamén dunha das cancións que usan nesa serie. Porque eu non conseguín o que quería. Porque non sempre podes conseguir o que queres.\nPublicado por Jon no 21/01/18 Etiquetas: A vida do Jon, Cousas do blogue\nVoz en off 00:20 do 22 de xaneiro de 2018\nÁnimo na túa nova andaina!\nAnónimo 01:37 do 5 de febreiro de 2018\nVaia. Agora que descuvrín o blog,também descuvro que remata.\nEu também são uma fracasada.Apertas. Ireite ler ao outro blogue\npsantos_freitas 23:50 do 23 de maio de 2018\nQue vuelva este blog joder.


O próximo domingo 9 de xullo, ás 14h dará comenzo no Monte de San Pedro, A Romaría, unha iniciativa da Asociación Cultural Vibra, recuperar a cultura das romarías tradicionais, e mesturar a gastronomía de produtos de proximidade coa historia e a música da xente do lugar\nRedacción 07 jul. 2017 no pedro a coruña Monte á San\nCartaz de A Romaría\nO evento comezará ás 14.00 horas cun xantar popular e gratuíto, consistente en dúas paellas feitas con produtos de proximidade --da Cooperativa Millo e Landras da Coruña--. Ás 17.00 haberá unha sobremesa sobre a historia dos barrios da Coruña coa veciñanza. A continuación, ás 18.30horas, terá lugar unha palestra co historiador Eliseo Fernández, que falará da Fuxida do Portiño --feito histórico ocorrido nesta zona durante a Guerra Civil--, á vez que se desenvolverán unha serie de xogos educativos e monicreques do colectivo Katiuskas. Contra ás 19.30 horas, haberá unha intervención teatral e performance a cargo de Lia Pichel e a xornada rematará cunha foliada popular coa Asociación Cultural Son d'aquí, a partir das 20.00 horas, e os concertos de Aida Saada Tribal, Ponxa Intenso e Chotokoeu, que comezarán desde as 21.00 horas.\nA iniciativa forma parte do plan municipal de apoio a asociacións e entidades culturais da cidade Cultura de barrio, promovido neste 2017 pola Concellería de Culturas, Deporte e Coñecemento\nRecital poético de Lía Santiso este mércores